થાનોસ નો પ્લાન અડધા યુનિવર્સનો ખાત્મો બોલાવવાનો હોય છે. અને એની માટે ઇન્ફિનિટી સ્ટોન્સની જરૂર હોય છે. થાનોસ પાસે છ પૈકી બે સ્ટોન્સ આવી ગયા હોય છે. અને થાનોસ ના ટ્રેઈન્ડ યોદ્ધાઓ બે ઇન્ફિનિટી સ્ટોન્સ, માઈન્ડ સ્ટોન અને ટાઈમ સ્ટોન લેવા પૃથ્વી પર આવે છે. એ પહેલા ડૉ બેનર(હલ્ક) ન્યુયોર્કમાં ડૉ. સ્ટ્રેન્જ ને થાનોસ વિષે ચેતવી દે છે. અને ડૉ સ્ટ્રેન્જ આયર્નમેન ની મદદ લે છે. એક તરફ ન્યુયોર્કમાં ટાઈમ સ્ટોન લેવા માટે ઇબોની મૉ અને કલ ઓબ્સિડીયન આવે છે અને ત્યાં ડૉ સ્ટ્રેન્જ, આયર્નમેન અને સ્પાઇડરમેન સાથે તેમનો મુકાબલો થાય છે. જે દરમ્યાન ડૉ બૅનરને હલ્કમાં પરિવર્તિત થવામાં મુશ્કેલી પડે છે. ન્યુયોર્કમાં થયેલા મુકાબલાના અંતે ઇબોની મૉ ડૉ સ્ટ્રેન્જને પકડવામાં સફળ થાય છે અને એ ડૉ સ્ટ્રેન્જને ટાઈમ સ્ટોન સહીત પોતાના અવકાશયાનમાં ટાઇટન તરફ લઇ જાય છે. પણ આયર્નમેન અને સ્પાઇડરમેન એનો પીછો કરવામાં સફળ થાય છે.